Tjønneberget er del av et større turområde sør på Hvasser. Kystradarstasjonen på høyden ble anlagt som tysk forsvarsstilling under andre verdenskrig. Den var siden bemannet av Forsvaret fram til 2003. Anlegget er i dag et kulturminne der hovedhuset er omgjort til overnattingshytte drevet av Den Norske Turistforening (DNT). Den tidligere radaren er erstattet av en mindre like bortenfor.